Viborger Samler, 1835-07-28
Udenlandske Efterretninger. Spanien. Le Messager meddeler en Skrivelse fra Bayonne af 13de d. M., ifølge hvilken en frygtelig Fægtning har fundet Sted ved Mon dragon mellem 7 Batailloner fra Navarra, 8 fra Biscaia og 6 fra Alava, tilsammen 14,000 Mand, under General Moreno, og 16,000 Christines under Anførsel af Cordova. Man kjender endnu ikke de detaillerede Efterretninger om denne Affaire anderledes end af de carlistiske Blade, ifølge hvilke Christinerne skulde have tabt over 4000 Mand. Carlisterne tilstaae selv, at de have mistet over 1000 Mand. Maaskee torde Forholdet være omvendt; men hidtil kjender man endnu ikke Resultatet. – Andre Breve bekræfte General Sarsfields Frafald, samt Bruddet af den eliotske Convention. General Jriarte gjorde 50 Carlister til Fanger ved Tafalla og lod 12 af dem skyde. Neppe havde Carlisterne erholdt denne Efterretning, førend de uden videre lode skyde 36 Officierer, der ifølge hiin Convention befandt sig i Krigsfangernes Bureau. - Om Tildragelserne i Saragossa melde de ministerielle Blade Følgende: "Det var Natten imellem den 4de og 5te Juli henimod Midnat, at den vagthavende Officier af det 5te Linieregiment forsamlede en Bataillon af dette og søgte at overtale den til, at proclamere Constitutionen af 1812. Denne Officier havde stedse kun staaet i ringe Anseelse hos Bataillonens Underofficierer, og saaledes adløde de ham ikke alene ikke, men gave endog Bataillonschefen og Adjutanten Underretning om hans Machinationer, hvorpaa disse igjen gjorde Anmeldelse til Øvrighederne. Jmidlertid havde hiin Officier, i Spidsen for nogle af ham forledede Soldater, forladt Casernen, da Gouverneuren, fulgt af de Officierer, der havde aflagt Beretningen om det Passerede, mødte ham. Gouverneuren befalede ham, strax at forføje sig i Fængsel, og bod Soldaterne at vende tilbage til Casernen. Begge befalinger bleve uden videre efter komne. Den commanderende General begav sig derpaa til Casernen og overbeviste sig om, at der intet Complot fandt Sted. Men den næste Morgen satte Pøbelen, der havde erfaret Nattens Tildragelser, sig i Bevægelse og insulterede og mishandlede de Jndivider, der vare mistænkte af dem for Carlisme; eet af disse Jndivider dræbtes. En Hob af disse Rasende begav sig til Dominicanerklosteret, stak dets Døre i Brand og bemægtigede sig nogle Munke, der ikke vare istand til at redde sig. Generalmarschen blev slaaet, og Borgergarden forsamlede sig, dog ikke hurtigt nok, til at forebygge, at der ikke imidlertid forefaldt betydelige Uordener paa andre Puncter, nemlig ved Lazaroner nes, Augustinernes og Jesuiternes Kloster. Om Morgenen den 6te blev Trefoldighedsklosteret plyndret og nedbrændt. En nedsat Commission dømte tvende, paa frisk Gierning grebne, Plyndrere tildøde og lod dem strax den næste Dag henrette. Fire andre Plyndrere stode ved Beretningens Afgang for denne Ret. Denne Militaircommission, der tillige fungerede som et Slags Junta, saae sig foranlediget til, for fuldkomment at pacificere Staden og anspore Borgergarden, hvis Utilfredshed yttrede sig tydeligt, at opfordre denne Borgergarde til, ved en Deputation at foredrage den sine Klager, og lovede at lade Regjeringen tilstille disse. Dette Forslag blev strax antaget, og Borgergardisterne forlangte nogle af deres Chefer afsatte." – Ved Beretningens Afgang var den offentlige Orden aldeles gjenoprettet. Man havde en Privatmands og 12 Munkes Død at beklage. Sex Klostre havde lidt mere eller mindre af Jlden. – LIndiculeur de Bordequæ melder, uden at angive Datum: "Siden imorges slaaes man ved Foden af Bidassoa-Broen. To carlistiske Batailloner, der ere komne fra Anarzun under Segastibelz- og Ostamendi, have begyndt Angrebet, hvis Jld Stadens Milits (Urbands) tappert har udholdt. Man troer, at Carlisterne maae drage bort henimod Aften, saa høiligen de end maatte ønske at bemægtige sig dette første Punct i Spanien." – Der er et Rygte i Omløb, at Puente la Reyna er undsat af Dronningens Tropper, og at Carlisterne atter have tiltraadt deres Tilbagetog til Bjergene. – Jfølge Breve fra Madrid af 10de d. M. var Alt roligt. Den 11te vilde Dronningen afreise til Aranjuez. La hera havde nedlagt befalingen, som Cordova havde tiltraadt. – Jfølge Le Constitutionel skal Generalcapitainen af Arragonien, Alvarez, have opfordret Beboerne af Saragossa til, hellere at bekæmpe Carlisterne end at slaaes indbyrdes. Denne Formaning har baaret gode Frugter, og over 2000 Personer have strax frivilligen meldt sig.